Lah guruah pulo candonyo ari
Lah jaleh pulo ka hujan labek
Bia nak hilang rusuhnyo hati
Cubo bapantun agak saketek
Dimalah padi ka manjadi tiok
Lalu dilendo anggang Coiko bana padiahnyo hati
Dari muko lapeh kabalakang
Bukik tinggi jo padang panjang
Nan katigo pandai sikek
Kasiah abih sayang tak hilang
Antah jo apo hati ka diubek
Talatak saka jo daun batiak
Dek buah jirak nan takikih diladang Taragak bana denai samo adiak
Dek jarak jauah jo pitih sayuik nan pandang
Kok bulek samo digolong
Kok tipih samo dilayang
Rancak pikek jan lah sombong
Karano pitih ndak salamonyo sanang
Indak layang jan diganjung
Kok iyo layang cubolah naiekkan
Indak sayang jan digantuang
kok iyo sayang cubolah liekkan
Badabua ombak di lauik puruih Mahampehnyo katapi pantai
Baa badan ndak ka kuruih
Dek ulah kasiah nan indak sampai.
Kapa balayie kasubarang Barangkeknyo dihari sanjo
Aie mato jatuah balinan
Takanang adiak nanlah tiado.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn